**E vremea florilor de-april**

*Ioan Grigoraș Liliana Trif*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

- Bat mugurii cu palma în fereastră,

Vor să vestească ziua de florii

Și cer bobocilor aprinși din glastră

Să ias-afară, în călătorii

Prin sufletele arse de zăpadă

Să plece-n stoluri pentru a vesti

Că primăvara nu e o șaradă

S-o poată iarna mult timp păcăli.

La geamul meu magnolia se-nclină:

„Vine april, trezește-te la viață,

Că soarele-mi semnează pe tulpină

Și-n obrăjori mi-a apărut roșeață”.

- De zile-ntregi înmugurit e plopul,

Dansează-n fața porții de nebun,

Și vrăbiile fac autostopul

Spre alt tărâm... April va fi mai bun,

O să arunce soarele-n ferestre

Și le va sparge, 'ntregul ghinion

Va dispărea și-a primăverii zestre

O vor spori arhanghelii-n amvon.

În zilele ce vin, un rai de fluturi

Și-un cer de flori deasupra, pentru noi,

Își vor deschide poarta spre-nceputuri

Să mergem prin poveste înapoi.

Ioan Grigoraș Liliana Trif